《南歌子·玉盏浮琼蚁》
宋代·郭世模

玉盏浮琼蚁，金奁吐翠虬。醉乡归路接温柔。暗卜幽期低约、笑归阄。索去眉先锁，将言泪已流。小窗移火更迟留。自剔灯花油涴、玉搔头。

作者简介：郭世模，字从范。与张孝祥交游，宋朝高宗绍兴二十九年（一一五九），曾与张孝祥同时被劾（ 《建炎以来系年要录》 卷一八三）。三十一年卒（《全宋词》 ）。